# …………………………………..….Járásbíróság / Büntetés-végrehajtási Intézet

……..…………………..…………..(cím)

ügyszám: ………………………………………………..

Tárgy: igazolás az átváltoztatás kizárásához

Tisztelt Bíróság! / (Ha már megkapta a büntetés-végrehajtási intézetbe való bevonulásról szóló behívót, akkor Tisztelt Büntetés-végrehajtási Intézet!

Alulírott ………………...………………….(név), (szül.hely és idő:........……………….., lakcím:............................... ..........................), a fenti ügyszámon folyamatban lévő szabálysértési ügyben a t. Járásbíróság a szabálysértési bírság elzárásra való átváltoztatásáról szóló döntését kézhez vettem. Azonban a szabálysértésekről szóló 2012. évi II. törvény 10. §-a alapján az átváltoztatásnak nincs helye, melyet ezúton kívánok igazolni.

Indokolás

Kelt: ……………………...…………

Tisztelettel:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Melléklet:

1.sz. igazolás

Ha a **helyszíni bírságot nem fizetted meg** **és közérdekű munkával sem dolgoztad le** a bírságot, akkor azt elzárásra (azaz börtönbüntetésre) változtatják át.

Azonban a szabálysértési törvény szerint **nincs helye** átváltoztatásnak, ha

a)**fogyatékossággal élő ember vagy**, napi rendszeres, életfenntartó vagy fekvőbeteg-ellátásban részesülsz,

b)a **várandósság** tizenkettedik hetét elérő **nő** vagy,

c)tizennegyedik életévét be nem töltött **gyermekét egyedül nevelő szülő**, gyám vagy,

d) fogyatékossággal élő, vagy folyamatos ápolást, felügyeletet, gondozást igénylő **hozzátartozódról egyedül gondoskodsz.**

Ha esetedben valamelyik kizárási ok fennáll, akkor ezt minél előbb **jelezni kell** a hatóságnak és erről valamilyen bizonyítékot kell benyújtani. Ilyen bizonyíték, igazolás lehet, például, ha valamilyen rendszeres állami juttatásban, járadékban részesülsz.

Ha a hatóság az egész eljárás során sem szerzett erről tudomást és ezt te sem mondtad, még akkor is van lehetőség ezt az igazolást benyújtani, amikor megkaptad a bírósági értesítőt arról, hogy a pénzbüntetést átváltoztatják börtönbüntetésre. Ezután behívót kapsz a Büntetés-végrehajtási Intézetből, ami a bevonulásra szólít fel. Ezesetben a büntetés-végrehajtási intézetnek kell küldeni az igazolást, de ezt csak tippelem Ha már erre sincs idő, mert már ott vannak a rendőrök, hogy a börtönbe beszállítsanak, még akkor is mondhatod nekik szóban, vagy a rabosítást végző börtönparancsnoknak.

Ha ezt a mintát használod, akkor válaszd ki az a)-d) pontok közül, amelyik a te esetedre vonatkozik és írd le a körülményeket, tényeket, amelyekből megállapítható, hogy nem lehet téged elzárni.

A levélhez mellékeld az igazolást, bizonyítékot.

Ha nem fizetted be a bírságot, nem dolgoztad le közérdekű munkával, de nincs helye elzárásnak sem, akkor a bírság összegét közigazgatási úton hajtják be rajtad, tehát pl: levonják a fizetésedből, vagy az állami segélyből, egyéb bevételből, amit kapsz.

Ha a kizárási ok ellenére mégis bezárnak, az jogellenes, ilyenkor kérd a Szabálysértési Munkacsoport valamely tagszervezetének jogi segítségét. Ide kell e-mailt írni: info@szabalysertes.hu

A kérelem benyújtása ingyenes, nem kell illetéket vagy más díjat fizetni.

Lehetőség van [e-papíron](https://epapir.gov.hu/) keresztül is benyújtani, ha rendelkezel Ügyfélkapuval. Először a szabálysértési hatóság nevét válaszd ki, és csak ezt követően a küldemény kategóriáját.

A kérelmet ajánlva add fel postán, vagy személyesen vidd be és kérj átvételi elismervényt. A bírságot kiszabó szerv a kérelmet elbírálja, és az erről szóló határozatot postán megküldi. A határozat vagy jóváhagyja a kérelmet, vagy nem ad helyt kérelemnek.

Forrás: Forrás: a szabálysértésekről szóló 2012. évi II. törvény 10. §

<https://net.jogtar.hu/jogszabaly?docid=A1200002.TV>